is de nn nb pt en en en en en en en hu en en en fr en en en sv en en en tr en en en en en ca en en en en en en en en en en en en es lv en en en en ar en en en hu hu is fi is lt is da is cs ceb is is hbs_lat is is is is tr kw is is pt cs is is pl is is is is is is is is tr is es is es is is is is is is tr is is is is is is is fi hu hbs_lat is es is is es is es pt is is is en is en bn is hu is fi is lt is da is cs ceb is is hbs_lat is is is tr kw is is is is is is is is is is is is is is is is en is es hu de en de en hu en is is is is de da is is en is is is is is de en is is gn is es is war is hbs_lat is pt en is vi
Ráðgjöf til seljenda | Íbúðalánasjóður
Í reiknivélum okkar getur þú borið saman lánakosti, reiknað kostnað við breytingu á lánstíma og reiknað ÍLS lán
Okkar hlutverk er að stuðla að jafnvægi á húsnæðismarkaði og að allir hafi jafna möguleika á að eignast húsnæði
Í mánaðarskýrslu Íbúðalánasjóðs er fjallað ítarlega um íbúðamarkaðinn, leigumarkaðinn, lánamarkaðinn og byggingamarkaðinn.
Okkar hlutverk er að stuðla að jafnvægi á húsnæðismarkaði og að allir hafi jafna möguleika á að eignast húsnæði
Samanburður á vöxtum húsnæðislána
Að selja fasteign er ein af stóru ákvörðunum í lífinu þar sem oftar en ekki er um mikla fjárhagslega hagsmuni að ræða.  Það er því mikilvægt að undirbúa söluferlið vel.  Þegar tekin hefur verið ákvörðun um að selja fasteign ætti seljandi m.a. að huga að eftirfarandi atriðum:
Hvernig er hægt að gera eign sölulegri?
Nú er tilvalið að laga þá hluti sem ætlunin var að laga fyrir löngu!  Þó skal hafa í huga að kostnaðarsamar framkvæmdir svo sem ný innrétting í eldhús eða baðherbergi skila sér almennt ekki í hærra verði eignarinnar.  Ekki er hægt að ganga að því vísu að væntanlegum kaupanda líki nýja innréttingin og sé tilbúinn að borga hærra verð fyrir eignina sem nemur kostnaðinum við framkvæmdina.
Áður en eign er sett á sölu getur verið gott að skoða hvort hægt sé að fara í smávægilegar framkvæmdir, með litlum tilkostnaði, til að gera eignina sölulegri.  Tilvalið er að laga hluti eins og blöndunartæki sem virka ekki sem skyldi, festa lausar hurðir á innréttingum, skipta út brotnu gleri o.s.frv.  Ef veggir eru farnir að láta á sjá gæti verið nauðsynlegt að mála íbúðina að innan en þá er ráðlegast að mála veggina í ljósum eða hlutlausum lit til að íbúðin virki stærri og bjartari.
Gott er að byrja á að fækka smáhlutum og persónulegum munum þar sem íbúð yfirhlaðin hlutum getur virkað fráhrindandi fyrir þann sem skoðar.  Með því að hafa rýmið snyrtilegt og hlutlaust auðveldar það væntanlegum kaupanda að sjá möguleika eignarinnar og sjá eignina fyrir sér sem heimili sitt.
Seljandi ætti á sama hátt að huga að því hvort mögulega sé hægt að fara í kostnaðarlitlar framkvæmdir utandyra til að bæta ástand og ásýnd eignarinnar því aðkoman að eigninni er það fyrsta sem væntanlegur kaupandi sér.
Hvaða fasteignasölu á að velja?
Seljandi getur valið á milli fjölda af fasteignasölum sem allar bjóða mismikla þjónustu.  Sumar fasteignasölur sjá um allt frá A-Ö og m.a. sýna eignina á meðan aðrar fasteignasölur gera ráð fyrir að seljandi sjái sjálfur um að sýna eignina.  Almenna reglan er að því meiri þjónusta sem veitt er því hærri er söluþóknunin.  Ef seljandi er í vandræðum með að velja fasteignasölu er ágætt að byrja á því að skoða á fasteignavefsíðum hvaða fasteignasölur eru að selja mest á því svæði sem eignin er staðsett.  Einnig ætti kaupandi að hafa samband við nokkrar sölur og kynna sér hvaða þjónusta og söluþóknun er í boði áður en ákvörðun er tekin um hvar eignin er sett á sölu.
Hver er upplýsingaskylda seljanda?
Þegar seljandi er tilbúinn að setja eignina á sölu er mikilvægt að hann veiti fasteignasala strax í upphafi sölumeðferðar allar nauðsynlegar upplýsingar um eignina þannig að fasteignasali geti útbúið ítarlegt söluyfirlit.  Á sama hátt er mjög mikilvægt að seljandi veiti væntanlegum kaupanda allar þær upplýsingar um fasteignina sem hann á rétt á að fá.  Vanræksla á upplýsingaskyldu seljanda getur haft afleiðingar því skv. fasteignakaupalögum telst fasteign gölluð ef kaupandi hefur ekki fengið þær upplýsingar um eignina sem seljandi vissi eða mátti vita um og kaupandi hafði réttmæta ástæðu til að ætla að hann fengi.
Hvað á að gera við áhvílandi lán?
Þegar lán eru áhvílandi á eign sem sett er í sölu þarf seljandi að taka ákvörðun um hvort veðflytja eigi lánið yfir á aðra eign, hvort yfirtaka láns sé í boði fyrir væntanlegan kaupanda, eða hvort greiða eigi upp lánið þegar að sölu kemur.  Það er að ýmsu að huga og nauðsynlegt er fyrir seljanda að kynna sér vel hvað sé hagstæðast.
Þegar veðflytja á lán yfir á aðra eign getur seljandi þurft að fara í greiðslumat.  Ferli veðflutninga geta tekið þó nokkurn tíma og ýmsar flækjur geta myndast.  Því er nauðsynlegt að veðflutningsferlið sé undirbúið vel og það sé skipulagt frá upphafi til enda.  Reynir þá á kunnáttu og aðstoð fasteignasalans til að ferlið gangi sem best fyrir sig. Upplýsingar um veðlánaflutninga lána frá Íbúðalánasjóði má finna hér:  Veðlánaflutningar
Ef hugsunin er að kaupandi yfirtaki áhvílandi lán þarf seljandi að hafa í huga að almennt miðast yfirtakan við bókfærða stöðu láns á afhendingardegi en ekki kaupsamningsdegi.  Algengt er að afhendingardagurinn sé einhverjum vikum eða mánuðum eftir kaupsamningsdag.  Ef um er að ræða yfirtöku á verðtryggðu láni þá getur bókfærð staða lánsins breyst miðað við vísitölubreytingar á tímabilinu.  Breyting á bókfærðri stöðu áhvílandi láns, sem kaupandi yfirtekur, frá kaupsamningsdegi til afhendingardags kemur til hækkunar eða lækkunar á síðari kaupsamningsgreiðslu.
Ef ætlunin er að greiða upp lánið þarf að kanna hvort uppgreiðsluákvæði sé á láninu, þ.e. hvort greiða þurfi lánastofnun uppgreiðslugjald til að heimilt sé að greiða upp lánið? Uppgreiðsluákvæði lána geta verið hamlandi og í þeim tilvikum sem seljandi er að kaupa aðra eign gæti mögulega verið hagstæðara að veðflytja lánið yfir á nýju eignina.  Ráðlegast væri fyrir seljanda að hafa samband við ráðgjafa hjá lánastofnun til að fá aðstoð og álit á hvað sé best að gera í stöðunni.  Upplýsingar um uppgreiðsluákvæði lána frá Íbúðalánasjóði má finna hér: Umframgreiðslur og uppgreiðslur,
Borgartúni 21, 105 Rvk.
Ártorgi 1, 550 Sauðárkróki
Mest skoðað á vefnum
Fáðu beint samband við þjónustufulltrúa og mínar síður
Hringdu í síma 569 6900 eða fáðu beint netsamband við þjónustufulltrúa.
Opnunartími þjónustuvers er milli 09:00 – 16:00 alla virka daga.
Einnig er hægt að skoða stöðu lána á mínum síðum.
Láttu í þér heyra. Sendu okkur fyrirspurn, ábendingu, hrós eða kvörtun hér á vefnum.
Þessi síða notar vafrakökur